
VERORDENING OP DIE BEHEER OOR AANHOU VAN HONDE, 2012 

Verordening No. 9, 2012 


VERORDENING 

Om voorsiening te maak vir beheer oor die aanhou van honde in die //Khara 
Hais munisipaiiteit; en vir aangeleenthede wat daarmee ín verband staan. 


DAAR WORD BEPAAL deur die //Khara Hais munisipaliteit, soos volg:- 


Woordomskrywlng 

1 . In hierdie Verordening, tensy uít die samehang anders blyk, beteken - 

“aanhou" met betrekking tot ‘n hond, om toesig of beheer daaroor te hê of om 
dit in bewaring te hê of om skuílplek te bied aan sodanige hond; 

“eienaar” met betrekking tot 'n hond, iemand wat 'n hond aanhou en ook enige 
persoon aan wie ‘n hond toevertrou is of wat beheer oor 'n hond het ten 
opsigte van enige terrein binne die regsgebied van die Munisipaliteit vi/aar 
sodanige hond aangehou word of toegelaat word om te lewe of te bly; 

“gemagtigde beampte’’ - 

(a) ‘n vredesbeampte, soos omskryf in artikel 1 van die Strafproseswet, 
1977 (Wet No. 51 van 1977) in diens van die Munisipaliteit; 

(b) enige ander persoon, hetsy in diens van die Munisipaliteít of nie, wat as 
gemagtigde beampte deur die Munisipaliteit aangestel is; 

“hond" vir doeleindes van artikel 3(1) en (2), ‘n hond bo die ouderdom van ses 
maande; 

“Munlslpaliteif die //Khara Hais munisipaliteit; 

“openbare plek" ook grond, ‘n park of oop ruimte, pad, straat, nagstraat of 
deurgang, brug, gebou of struktuur wat gewoonlik deur die publiek gebruik 
word, wat die eiendom van die Munisipaliteit is, of waarvan die beheer, tot 
volle uitsluiting van die eienaar ín die Munisipaliteit gevestig is, of waartoe die 
inwoners van die Munisipaliteit ‘n gesamentlike reg of toegang het; 

“soneer" ‘n grondgebruik aan ‘n perseel gekoppel kragtens enige wet, die 
dorpsaanlegskema of ‘n titelakte; en 


'straaf ook ‘n sypaadjie. 

Toepassing van Verordening 

2. Die bepalings van artikels 3(1) en 5 is nie van toepassing op ‘n perseel wat vir 
landboudoeleindes gesoneer is nie: Met dien verstande dat iemand wat honde 
aanhou op ‘n perseel wat vir landboudoeleindes gesoneer is nie van 
voldoening aan enige ander bepalíng van hierdie Verordening of enige ander 
wetgewing wat van toepassing mag wees, vrygestel is nie. 

Getal honde 


3. (1) Behoudens die bepalings van subartikel (2), hou niemand, sonder die 

voorafverkreë skriftelíke toestemming van die Munisipaliteit, meer as 
twee honde op enige erf of perseel aan nie. 


(2) ‘n Hondeteler wat meer as twee honde - 

(a) op ‘n perseel wat vir landboudoeleindes gesoneer is wil 
aanhou, is geregtig om dit te doen; 

(b) op ‘n perseel wat vir enige ander doeleindes as 
landboudoeleindes gesoneer is wil aanhou, moet die skríftelike 
toestemming van die Munisipaliteit verkry. 

(3) ‘n Aansoek om die Munisipaliteit se goedkeuríng ingevolge subartikel 

(2), word alleen deur die Munisipaliteit oonA/eeg, indien - 

(a) die Munisipaliteit oortuig is dat die perseel waarop die honde 
aangehou sal word nie kleiner as 5 000 vierkante meter is nie; 
en 

(b) die aansoek vergesel gaan van ‘n aansoek om verandering van 
die grondgebruikbeperkings van toepassing op die perseel, 
waar dit nodig is. 

(4) Die Munisipaliteit se toestemming ingevolge subartikel (2)(b) om meer 

as twee honde op ‘n perseel aan te hou, word verleen - 

(a) alleen in daardie gevalle waar, na aanleiding van advertensie 
ingevolge die betrokke wetgewing, geen besware ontvang word 
teen die voorgestelde afwyking van grondgebruikbeperkings 
nie; en 

(b) onderworpe aan die voorwaardes en beperkings wat die 
Munisipaliteit nodig ag. 

(5) Die Munisipaliteit kan, nadat behoorlike prosedure gevolg is, ‘n 

toestemming ingevolge subartikel (2)(b) toegestaan, terugtrek. 


Beheer oor honde 


4. Nlemand - 


(a) laat toe dat ‘n hitsige teef wat deur hom of haar besit of aangehou 
word, in ‘n openbare plek kom nie; 

(b) moedig ‘n hond aan om enige mens of dier aan te val of skrik te maak 
nie, behalwe waar dit nodig is vir beskerming van sy of haar persoon of 
goed of van enigíemand anders; 

(c) abandoneer ‘n hond deur hom of haar besit of aangehou nie; 

(d) hou ‘n hond aan wat - 

(i) deur te blaf, kef, tjank of te huíl; 

(ii) deur die gewoonte aan te geleer het om motors, diere, 

pluimvee, duiwe of mense buite die perseel waar dit aangehou 
word, te 

jaag; of 

(iii) deur op enige ander manier op te tree, 

die normale gemak, gerief, vrede of stilte van sy of haar bure versteur 
nie; of 

(e) laat ‘n hond wat deur so iemand besK of aangehou word - 

(i) toe om, terwyl dit aan brandsiekte of enige ander besmetlike of 
aansteeklike siekte ly, in ‘n openbare plek te wees nie; 

(ii) wat wild, kwaai of gevaarlik is in ‘n openbare plek toe, indien dit 
nie gemuilband is en aan ‘n leiband onder die beheer van ‘n 
verantwoordelike persoon gehou word nie; 

(iii) toe om op privaatgrond te oortree nie; 

(iv) toe om ‘n gevaar te wees vir verkeer wat enige pad of straat 
gebruik nie; 

(v) toe om 'n bron van gevaar of besering te wees of, volgens sy of 
haar kennis, om waarskynlik ‘n bron van gevaar of besering te 
wees vir iemand buite die perseel waar die hond aangehou 
word nie; of 

(vi) toe om in ‘n openbare plek te wees, behalwe aan ‘n leiband en 
onder beheer van ‘n verantwoordelike persoon nie. 

Omheining van perseie 

5. Niemand hou ‘n hond aan op ‘n perseel wat nie behoorlik en genoegsaam 

omhein is om die hond binne te hou wanneer dit nie aan ‘n leiband is nie. 

Honde mag nie 'n bron van gevaar wees nie 

6. lemand wat ‘n hond op ‘n perseel aanhou - 

(a) neem redelike voorsorg om seker te maak dat die hond nie ‘n bron van 
gevaar vir werknemers van die Munisipaliteit wat die perseel 
binnegaan om hul pligte uitte voer, uitmaak nie; en 

(b) vertoon, in ‘n opvallende plek, ‘n kennisgewing tot die effek dat ‘n hond 
op die perseel aangehou word. 

Verwydering van aanstootlike stowwe 

7. (1) Indien 'n hond in ‘n openbare plek ontlas, verwyder die persoon in 

beheer van díe hond sonder venAryl die ontlasting, plaas dit in 'n 
plastiek- of papiersak of omhulsel en gooi dit weg in ‘n houer vir die 
weggooi van rommel of vullis. 

(2) Niemand wat ‘n hond op enige perseel aanhou, laat toe dat ontlasting 
van die hond vir sy of haar bure aanstootlik is of ‘n gesondheídsrisiko 
inhou nie. 

Honde op persele waar kos verkoop word 

8. Enigeen wat die eíenaar is of in beheer is van ‘n winkel of ander plek waar kos 
voorberei, verkoop of uitgestal word vir verkoop, laat nie toe dat ‘n hond in die 
wínkel of op die plek is of bly nie. 

Inbeslagnemlng, skut en afrnaak van honde 

9. (1) Enige hond wat in ‘n openbare plek aangetref word en wat aan 

brandsiekte of ‘n ander besmetlike of aansteeklike siekte ly, of wat 
kwaai, wild of gevaarlik is of ernstíg beseer is, kan deur ‘n gemagtigde 
beampte van die Munisipaliteit in beslag geneem en van kant gemaak 
word. 

(2) ‘n Gemagtigde beampte kan op enige hond wat in ‘n openbare plek 
gevind word strydig met die bepalings van hierdie Verordening, beslag 
lê en dit skut op ‘n plek deur die Munisipaliteit bepaal. 

(3) ‘n Hond wat ingevolge subartikel (2) geskut is, kan - 

(a) aan die eienaar van so ‘n hond vrygelaat word teen betaling 
van ‘n bedrag deur díe Munisipaliteit bepaal, bykomend tot 
enige koste, boete of belasting wat ten opsigte van die hond 
uítstaande mag wees; of 

(b) na verloop van 30 dae, deur die Munisipaliteit van kant gemaak 
word of mee gehandel word na goedunke van die Munisipaliteit. 

Aanspreeklikheíd 

1 0. Nóg die Munisipaliteit nóg enige gemagtigde beampte of enige werknemer van 
die Munisipaliteit is aanspreeklik vir of ten opsigte van enige besering of siekte 
opgedoen deur of skade aangeríg aan enige hond as gevolg van of gedurende 
die inbeslagneming, skut, aanhouding of afmaak daarvan kragtens hierdie 
Verordening. 

Strafbepaling 

11. (1) lemand wat 'n bepaling van hierdie Verordening of ‘n vereiste of 

voorwaarde daarkragtens oortree of versuim om daaraan te voldoen, is 
aan ‘n misdryf skuldig. 

(2) lemand wat skuldig bevind word aan ‘n misdryf ingevolge subartikel (1) 
is strafbaar met ‘n boete of met gevangenisstraf van hoogstens een 
jaar, of met beide ‘n boete en met daardie gevangenisstraf. 

Korttitel 

12. Hierdie Verordening heet die Verordening op die Beheer oor Aanhou van 
Honde, 2012. 




